אמסטרדם

‏ ‏ אמסטרדם (בהולנדית: Amsterdam) היא עיר הבירה של הולנד. אמסטרדם היא העיר הגדולה ביותר במדינה וכמו כן מהווה את המרכז הפיננסי, והתרבותי של המדינה. אמסטרדם היא אחת מהערים המתויירות ביותר באירופה. התעלות המדהימות של העיר, אשר זיכו אותה בכינוי "ונציה של הצפון", מהוות אטרקציה מרכזית לתיירים. התעלות של אמסטרדם הוכרזו על ידי אונסק"ו כאתר מורשת עולמית בשנת 2010. אמסטרדם ידועה במיוחד בגישות הליברליות של העיר שבאות לידי ביטוי בין היתר ברובע החלונות האדומים הנודע שממוקם בלב העיר בו הזנות היא חוקית ומוסדרת, וכמו גם באווירה הרגועה והחברותית בקופי שופס אשר מוכרים מריחואנה. המבקרים יכולים לחקור את העבר המרתק של העיר על ידי ביקור במוזיאונים הרבים שנמצאים בעיר, או בגלריות לאמנות, או באתרים היסטוריים, כגון מוזיאון ואן גוך, רייקסמוזיאום ובית אנה פרנק. הארכיטקטורה של העיר מהווה גם אטרקציה מרכזית. לעיר סצנה קולינרית מוצלחת עם מגוון של מאכלים שמומלץ לנסות כולל מאכלים הולנדיים מסורתיים ומאכלים מהמטבח הבין-לאומי ומשקאות שהופקו במבשלות הבירה והמזקקות של אמסטרדם. העיר ידועה במיוחד בעבור מבשלות הבירה והמזקקות שנמצאים בתחומה. מומלץ גם לטעום מהבירה והג'ין אשר מיוצרים באמסטרדם. רכיבה על אופניים היא דרך פופולרית להגיע ממקום למקום ברחבי העיר, כארש מבקרים רבים נוהגים לשכור אופניים במהלך הביקור בעיר. בלילה אמסטרדם מתעוררת לחיים עם סצנת חיי לילה תוססת הכוללת מגוון רחב של ברים ומועדונים. == אזורי העיר == == רקע כללי == אמסטרדם נוסדה ככפר דייגים קטן בסוף המאה ה-12. במהלך המאה ה-17 הפכה לאחד ממרכזי המסחר החשובים ביותר בעולם. במהלך המאה ה-19 והמאה ה-20 העיר התרחבה במידה משמעותית כאשר נבנו שכונות חדשות רבות ופרוורים רבים בסגנון מודרני. רובע התעלות של העיר, אשר נבנה במהלך המאה ה-17, נבחר בשנת 2010 לאתר מורשת עולמית על ידי ארגון אונסק"ו. אמסטרדם כיום היא אחת מערי התיירות הפופולריות ביותר באירופה - בשנת 2009 ביקרו בעיר בסביבות 4 מיליון תיירים זרים. === מרכזי מידע לתיירים === 1 מרכז המבקרים I אמסטרדם‏‏‏, ‎כתובת: Stationsplein 10.‏, ☎ ‎31-20-702-6000. ‏ שעות פעילות: מדי יום בין השעות 9:00 עד 18:00. מרכז המבקרים ממוקם מול בניין התחנה המרכזית של אמסטרדם. מלבד מפות, עלונים, וביצוע הזמנות, במרכז המבקרים תוכלו גם לרכוש כרטיסים לחשמלית וכרטיסי מטרו. במרכז המבקרים ישנם גם מספר מסכי מגע המציגים מידע כללי שעשוי להיות חיוני למבקרים באמסטרדם. מומלץ לרכוש במרכז המבקרים את הכרטיס "I Amsterdam City Card" המאפשר להיכנס למבחר מוזיאונים ואטרקציות ברחבי אמסטרדם ללא עלות נוספת, בתוספת נסיעות בתחבורה ציבורית ללא הגבלת ברחבי העיר ובתוספת הנחות רבות על אטרקציות אחרות === אקלים === כדאי לקחת בחשבון שבמהלך עונת החורף הימים קצרים (8 שעות אור בסביבות דצמבר), ומזג האוויר עלול להיות קר מדי כדי להסתובב בעיר בנוחות, או כדי לנסוע ברחבי העיר באופניים. ינואר ופברואר הם החודשים הקרים ביותר, הטמפרטורות היומיות המזעריות הממוצעות בחודשים אלו נוטות להיות בסביבות 0 מעלות צלזיוס, בעוד שהטמפרטורות היומיות המרביות הממוצעות נוטות להיות בסביבות 6 מעלות צלזיוס. יולי ואוגוסט הם החודשים החמים ביותר בעיר, כאשר לעיתים רבות הטמפרטורה המומוצעת במהלך שעות היום נוטה להגיע ל-22 מעלות צלזיוס. מזג האוויר באמסטרדם נוטה להשתנות - לדוגמה, בעונות הקיץ גלי חום (מספר ימים רצופים בהם הטמפרטורה היומית עולה על 30 מעלות צלזיוס) עשויים בהחלט להיות שכיחים, אף גם ימים בהם הטמפרטורה היומית היא 18 מעלות צלזיוס ומלווה בגשמים עשויים להיות שכיחים. מנגד, בעונות החורף עשוי בהחלט לרדת שלג או לחלופין עשוי להיות מזג האוויר נוח (טמפרטורה יומית ממוצעת של 10 מעלות צלזיוס). בכל מקרה תמיד כדאי להיות מוכנים לגשמים - בממוצע יורדים גשמים באמסטרדם בכל 2.7 ימים, אף על פי כן יש בהחלט להיערך למצב בו דווקא בשבוע של הטיול שלכם כל השבוע יהיה גשום. == אטרקציות == תוכלו לקרוא אודות מוקדי עניין בולטים ברחבי העיר במדריכי המשנה העוסקים באזורי העיר. === מבנים בולטים === == פעילויות == מומלץ במיוחד לנפוש בפארק וונדלפארק (Vondelpark) במהלך תקופת הקיץ (אחד המקומות הפופולריים ביותר לנפוש בהם בתקופה זו בקרב המקומיים). לכל רובע באמסטרדם יש לפחות פארק אחד, אף על פי כן, הוונדלפארק בולט במיוחד בשל גודלו ובשל האווירה החגיגית שאופיינית לו. הרובע שהכי נודע באזורים מיוערים ובגנים הוא פלנטאז' (Plantage). בנוסף לשדרות הירוקות והאחוזות המפוארות הרבות באזור זה, ברובע פלנטאז' נמצאים גם הגנים הבוטניים וגן החיות "ארטיס" לילדים. לאמסטרדם ישנם שלושה חופים עירוניים אשר ממוקמים במערב העיר, במזרח העיר ובדרום העיר. החוף שממוקם במזרח העיר, המכונה "בליג'בורג", הוא החוף העירוני המוצלח ביותר. === שיט בתעלות === === אירועים ופסטיבלים שנתיים === == לינה == == הגעה == === בטיסה === == לימודים == באמסטרדם פועלות כיום שתי אוניברסיטאות: אוניברסיטת אמסטרדם (Universiteit van Amsterdam) - האוניברסיטה נוסדה במקור בשנת 1632. האוניברסיטה מכיל כ-25,000 סטודנטים ומכילה שלושה קמפוסים נפרדים במרכז העיר וכמו כן סניפים קטנים יותר הפזורים ברחבי העיר. אוניבסיטת ורייה (Vrije Universiteit) - הקמפוס של האוניברסיטה, אשר נוסד במקור בשנת 1880, ממוקם דרומית-מערבית למרכז העיר. אוניבסיטת ורייה היא האוניברסיטה הכללית הפרוטסטנטית היחידה בהולנד. == עבודה == אם אתם מחפשים עבודה זמנית בעיר תוכלו להירשם לאחת מהסוכנויות הרבות. זרים בעלי אזרחות של אחת מהמדינות הנכללות באמנת שנגן רשאים לעבוד בהולנד ובאמסטרדם בפרט ללא צורך בהיתרים מיוחדים לעשות כן. עם זאת, הם יהיו חייבים במס וחייבים להיכלל במנהל העירוני. == חשוב לדעת == === סכנות פוטנציאליות === === נגישות תקשורתית === == ראו גם == == הערות שוליים ==